uk ky el cs av hbs_cyr ky ky ky ky ky ru ru ky ky ky ky ru be ky ky hbs_cyr ky ru be ky ky hbs_cyr ky tt ky ky kk ky ky ky ky cv ru ky ky ru ky tyv ky ru ru ky ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 31.01.08 - 15-бет: Кџлкџлятор...•
Кечээ-жакында бир Истриказа иттей жыргал жашоо өткөзүптүр дейт. Жайды жайлата гастролдо жүрүп, үй-жай дегенди караманча унутат. Гитарасын дыңылдатып, ганарарын туш-тушка чачып, достору менен арак ичип, шашлик жеп, кыздарга барып чардайт. Эртең берем деп карыз үстүнө карыз алат.
Ал эми Кумурска эмгек-биржага барып, күнү-түнү иштеп, чай-чамегин кышка камдайт. Шаардын чет жакасынан ээси жок деген бетаарчыдай жерди басып алып, тоокканадай болгон беремянка салып алат. Эртеси күнүле беш-алты тоок ээрчиткен Короз келип үй меники деп талашат. Куураган Кумурсканы үйүнөн кубалап чыгышат. Кумурска жолдо ыйлап келатса, көлөкөдө Истриказа гитара чертип жаткан болот. "Куке, эмне болду сага? Ким ыйлатты?" дейт. "Үйүмдөн кууп чыгышты. Эми кантем, кыш да келип калды, ү-ү-ү…" деп ыйлайт Кумурска. "Ыйлаба, Куке. Кыштан бийлеп гана чыгып кетебиз. Андан көрө мага кел. Мен "Дихлофос" деген ыр-бий группасын түзүп атам. Ка-акрас бир орун бар, кеттик мени менен" дейт. "Же ырдаганды билбесем, же бийлегенди билбесем, кантип сени менен кыштан чыгам, ы-ы-ы…" деп ыйлайт Кумурска. "Үйрөтөм, Куке, бир коркпо!" дейт Истриказа. Ичинен болсо "илгери менин атам Ийнеликти диссидент кылып кандай гана кордодуң эле, эми өткөрүп туруп өчүмдү ала турган кез келди, баатыр" деп ойлонот.
Ошентип, экөө жөнөп калышат. Байкуш Кумурсканы Истриказа үйүнө алып барып, бир жума бухайт эткизет. Ичкиликке иммунитети жок Кумурска бир жумадан кийин иштегиси келбей, ичкиси эле келип калат. Ушуну гана күтүп аткан Истриказа Ийнеликов башы ооруп, калтырап басалбай турган Кумурсканы жүз грамм жуткузбастан сахнага сүйрөп келип айтат: "Мына, кыш да келди. Бүгүн сенин бийлей турган күнүң". "Жок дегенде элүү грамм куюп берчи, өлүп баратам!" дейт Кумурска жалбарып. "Азыр куюп берем". Истриказа төшчөнтөгүнөн дихлофос сууруп чыгат. "Ач оозуңду!" дейт. Кумурска "аа" дээр менен оозуна дихлофосду пышылдатып чачып ийип, сахнага түртүп жиберет. Бечара Кумурска полго кулап түшүп, ичи ооруганынан түйүлүп атат дейт, туйлап атат дейт, чимирилип атат дейт. Тура калып, отура калып, чалкасынан жата калып буттарын тыпырчылатат дейт…
Эртеси күнүле гезиттер: "Дихлофос" деген группа, Ку-Мурка деген жаңы бийчи чыгыптыр! Илибой бийди эз-зип коет экен! Брейктин жаңы түрүн ойлоп тааптыр! Кечээ филармонияда жыгылып калганча бийлептир! Көргөн да, көрбөгөн да арманда!.." деп бакырып чыккан экен.
Ал эми куураган Кумурсканын абалы өтө начар дейт. Кыштан чыгар-чыкпасы белгисиз имиш…
Эл ичи - анекдот кенчи
Анекдотторго конкурс уланууда. Окурман билбеген эч нерсе жок да, туурабы?! Эмесе, билгениңди, укканыңды ортого сал. Күлкүлүү аңгеме, анекдотуң болсоле бизге жөнөт. Биз кайра элге жөнөтөбүз. Мыкты деп табылган үч авторго 1000 сомдон сыйлык бар. Жыйынтыгы эки айда бир чыгат. Чамда, окурман, "чартерный" рейс менен "частушкаңды" жөнөт бизге. Эмесе, буга чейин бизге келип жеткен азилдерден жарышты баштайбыз! Эмесе, анекдот айтып, 1000 сом утсак, жаманбы,эй!
Бардар кишилер бардак кылып аткан жерге чөнтөгү жука бирөө кирип калат. Буфетчиге келип:
- Мага фриг берип коесузбу? - дейт.
- Фриг дегени эмнеси, ыя?
- Ал деген суу аралаштырылган вино да.
- Эк-кудая тобо, нече жылдан бери виного суу кошуп сатып келатам, бирок аты фриг экенин билбептирмин!
- Ата, матасекил сатып алалычы?..
- Эмне болду анчалык?
- Уйга минип алып райборборго баргандан уялсаңыз боло, эл күлүп атат.
- А сен ошол матасекилиңди саап көр, сүт чыгар бекен!..
- Кантип арыкташ керек, ыя? -дейт бир киши кошунасынан.
- Арыктоонун эки жолу бар: биринчиси - Ошко чейин жөө барып, Сулайман тоосуна кайта-кайта чыгыш керек.
- Өтө эле алыс го?
- Анда экинчи жолу - жаш аялга үйлөнүшүң керек…
Тиги биразга унчукпай туруп:
- Ойлоп көрсөм, Ошко чейин анча деле алыс эмес окшойт…
- Уйкум качып, азап тартып атам, эмне дары ичсем болот, доктор?
- Жатаарда сүт куюлган чай ич же алма жеп кой, - дейт врач.
- Кечиресиз, бирок сиз былтыр келгенимде жатаарда эчнерсе ичпе деп айткансыз?
- Билем, билем, бирок андан бери медицина оңбогондой алга кетти да!
Абылов Айтике, Кочкор ш.
- Атам мени катары менен эки жолу урду,- дейт баласы апасына.
- Эмне кылдың эле?
- Эчтеке деле кылган эмесмин, сабактын күндөлүгүн көрсөтсөм, "Эмне үчүн "2" аласың!" деп урду. "Бул күндөлүк сиздики, ата" десем, дагы урду…
Багы жокко дагы жок
Эки классташ - Гүлай менен Клара шаарга келишет. Гүлай фабрикага кирет, Клара иштебейт. Бир жылдан кийин экөө кайра кездешет. Гүлайдын жумушу жабылган, жүдөө, арык. Кларанын кийими бросто Франция. Тиши, кулагы, салаалары бүт алтын. Гүлай курбусуна акидей асылып, буга кантип жеткенин сурайт. Клара опутун үйрөтөт: "Общитте комнатаң барбы? Керебетиңди жакшылап жаса, эки киши батсын. Керебеттин астына эшиктин коңгуроосунун кнопкасын орнотуп кой да, жасанып алып көчөгө чыгып, акчалуу эркектана таап кел. Убада бекитишкен соң, агынан, кызылынан согосуңар да… жатасыңар. Алдын-ала пулун алып кой. Иш башталар замат, байкатпай кнопканы чырылдата басасың да, кыйкырасың: "Ка-ач, кокуй, эрим келип калды окшойт, өлтүрөт, жейт!" Ошентип кууп чыкпай жаның жокпу. Алты айдан кийин мага кел, алтындуу болбогонуңду көрөйүн".
Алты айдан кийин экөө дагы кездешет. Гүлай мурдагыдан да жүдөп, сөөгү эле калыптыр. "Эй, эмне болду саган?!" деп сурайт Клара. " Айтканыңдай жасадым,-дебейби Гуля оор үшкүрүп,-баары сонун келатып, кнопканы басып эле: "Кач эле кач, милиса күйөөм келди!" десем, берки бечаранын талмасы кармап жыгылып, мен шордуу ошондон бери аны багып атам…"
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!